Hammer Attila
hammera at pickup dot hu 2014.
Kelemen Gábor
kelemeng at gnome dot hu 2007, 2008, 2009, 2010, 2011, 2012, 2013, 2014, 2015, 2017.
Őry Máté
orymate at gmail dot com 2007, 2008.
Úr Balázs
ur.balazs at fsf dot hu 2014, 2015, 2017, 2019, 2022, 2024.

# Bevezetés általánosságban a szövegszerkesztőkbe

# Nem szófeldolgozó

Egy szövegszerkesztő programot meg kell különböztetni a szófeldolgozó programoktól.

Egy példa a szófeldolgozóra a LibreOffice Writer, amelyet szabad és nyílt forráskódú szoftverként adtak ki.

Egy szófeldolgozó lehetővé teszi különböző típusú dokumentumok (jelentések, levelek, könyvek stb.) létrehozását, valamint képes képek, táblázatok és egyéb elemek beszúrására.

Egy szövegszerkesztő, mint például a gedit, szövegfájlok létrehozásához és szerkesztéséhez használható. A gedit által elmentett és a lemezen tárolt fájlok csak szöveget tartalmaznak.

# Szövegfájl formátumok

Egy szövegszerkesztővel egyszerű jegyzeteket írhat szabad formátumú szövegként. De a szöveg követhet egy bizonyos formátumot is.

Más programok szövegfájlokat fogadnak el bemenetként, beolvassák a bennük lévő szöveget, és előállítják az eredményt. Például a webböngészők olyan szövegfájlokat tudnak beolvasni, amelyek a HTML formátumot követik, és oldalaként jelenítik meg azokat.

A szövegfájl formátuma határozza meg, hogy a tartalomnak hogyan kell felépülnie ahhoz, hogy a többi program megértse.

# Példák

## Dokumentumok írása

Érdekességként megjegyzendő, hogy egy egyszerű szövegszerkesztővel és szövegfájlokkal olyan dokumentumokat is lehet írni, mint amilyeneket egy szófeldolgozó készít.

A korábbi HTML-példánkat véve, egy kép beillesztése egy külső képfájlra (például a lemezen, ugyanabban a könyvtárban tároltra) való hivatkozással történik. Noha a képfájl nem része a HTML-fájlnak, egy webböngésző tudja, hogy azt be kell ágyaznia az oldalba.

## Forráskód

A szövegfájlok nem korlátozódnak jegyzetek vagy dokumentumok írására. Egy másik terület a forráskód írása, vagyis egy szoftver fejlesztése programozási vagy parancsfájlleíró nyelvvel.

# Szintaxiskiemelés

Amikor szöveget írunk egy bizonyos formátumban (vagy „nyelven”), akkor nagyon hasznos a különböző típusú elemek szemmel látható megkülönböztetése, ha a szöveg egy részének különleges jelentése van. A különleges jelentések a nyelv szintaxisától függnek, vagyis attól, hogy hogyan kell a dolgokat felépíteni.

Ez úgy történik, hogy színeket adunk a szöveghez (vagy más kiemelési jelentések: félkövér, dőlt, aláhúzott stb.).

Fontos megjegyezni, hogy ezek a színek nem kerülnek elmentésre a fájlba. Ehelyett maga a szövegszerkesztő alkalmazás jeleníti meg így a szöveget a felhasználó számára.